pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทูตแรงงานเมียนมาพบอธิบดีกสร. หารือพิทักษ์สิทธิลูกจ้างตามกฎหมายแรงงาน
วันพุธที่ 10 มกราคม 2561
ทูตแรงงานเมียนมาพบอธิบดีกสร. หารือพิทักษ์สิทธิลูกจ้างตามกฎหมายแรงงาน
ทูตแรงงานเมียนมา หารือกรมสวัสดิการและคุ้มครองแรงงาน สร้างความร่วมมือในการดูแลให้ลูกจ้างเมียนมารู้สิทธิ หน้าที่และได้รับการคุ้มครองตามกฎหมายอย่างทั่วถึง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยว่า เมื่อวันที่ 8 มกราคมที่ผ่านมา ได้หารือร่วมกับ Mr. U San Maung Oo ทูตแรงงานของเมียนมาถึงแนวทางความร่วมมือในการดูแลให้ลูกจ้างเมียนมาได้รับการคุ้มครองสิทธิตามกฎหมายอย่างทั่วถึง โดยทูตแรงงานได้เล็งเห็นถึงความสําคัญของการสร้างการรับรู้ในเรื่องสิทธิหน้าที่ตามกฎหมายคุ้มครองแรงงานให้กับแรงงานเมียนมาที่เข้ามาทํางานในประเทศไทย และกรณีที่เกิดปัญหา แรงงานไม่ได้รับสิทธิตามกฎหมายหรือกรณีมีข้อขัดแย้งในเรื่องสิทธิหน้าที่ก็จะร่วมกันในการแก้ไขเพื่อให้ลูกจ้างได้รับการคุ้มครองสิทธิและยุติปัญหาโดยเร็ว
อธิบดีกรมสวัสดิการและคุ้มครองแรงงาน กล่าวเพิ่มเติมว่า ความร่วมมือดังกล่าว เป็นไปตามนโยบายของพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ในการบริหารจัดการแรงงานต่างด้าวโดยเน้นให้มีการดําเนินการทั้งระบบตั้งแต่การรับเข้าทํางาน การคุ้มครองเรื่องสภาพการจ้างการทํางานให้เป็นไปตามมาตรฐาน โดยแรงงานต่างด้าวที่เข้ามาทํางานในประเทศไทยทุกสัญชาติจะได้รับการคุ้มครองสิทธิตามกฎหมายเช่นเดียวกับแรงงานไทยโดยคํานึงถึงสิทธิขั้นพื้นฐานที่จะได้รับเมื่อทํางาน กล่าวคือมีสภาพแวดล้อมในการทํางานที่ปลอดภัย ได้รับค่าตอบแทนที่เป็นธรรมมีสวัสดิการที่ดี ไม่ถูกบังคับใช้แรงงาน
รัฐบาลไทย-ข่าวทำเนียบรัฐบาล-​โครงการบรรพชาอุปสมบทเฉลิมพระเกียรติ 156 รูป
วันพฤหัสบดีที่ 25 กรกฎาคม 2562
​โครงการบรรพชาอุปสมบทเฉลิมพระเกียรติ 156 รูป
กระทรวงกลาโหม โดย สํานักงานปลัดกระทรวงกลาโหม กองบัญชาการกองทัพไทย กองทัพบก กองทัพเรือ กองทัพอากาศ องค์การสงเคราะห์ทหารผ่านศึก และสํานักงานตํารวจแห่งชาติ ร่วมกับ วัดพิชยญาติการาม วรวิหาร กําหนดจัดโครงการบรรพชาอุปสมบทเฉลิมพระเกียรติ
กระทรวงกลาโหม โดย สํานักงานปลัดกระทรวงกลาโหม กองบัญชาการกองทัพไทย กองทัพบก กองทัพเรือ กองทัพอากาศ องค์การสงเคราะห์ทหารผ่านศึก และสํานักงานตํารวจแห่งชาติ ร่วมกับ วัดพิชยญาติการาม วรวิหาร กําหนดจัดโครงการบรรพชาอุปสมบทเฉลิมพระเกียรติ โดยเป็นการอุปสมบทข้าราชการ พนักงานราชการ และลูกจ้าง ในสังกัดกระทรวงกลาโหม หน่วยงานภาครัฐ รัฐวิสาหกิจ ภาคเอกชน และประชาชนทั่วไป จํานวนทั้งสิ้น 156 รูป กําหนดระยะเวลา 19 วัน ตั้งแต่วันที่ 26 ก.ค. - 13 ส.ค.62 ณ วัดพิชยญาติการาม วรวิหาร
.
เปิดรับสมัครตั้งแต่วันที่ 5 มิ.ย. - 25 ก.ค.62 โดยไม่เสียค่าใช้จ่าย
.
กระทรวงกลาโหม จึงขอเชิญชวนผู้ที่มีจิตศรัทธาเข้าร่วมโครงการอุปสมบท หรือร่วมเป็นเจ้าภาพอุปถัมภ์บริจาคปัจจัยเป็นค่าอัฐบริขาร หรือร่วมทําบุญตามกําลังศรัทธา
.
ร่วมทําบุญได้ที่ :
ธนาคารไทยพาณิชย์ สาขาเฉลิมนคร
ชื่อบัญชี : วัดพิชยญาติการาม วรวิหาร โครงการอุปสมบท
เลขบัญชี : 037-2-55705-0
.
สอบถามรายละเอียดเพิ่มเติม
โทร. 088-565-1915, 093-915-3995, 063-192-9353 และ 098-635-5423
รัฐบาลไทย-ข่าวทำเนียบรัฐบาล-อว. คาดหวัง : สร้างพลัง : ปลดล๊อคข้อจำกัดมหาวิทยาลัย....เพื่อปฏิรูปอุดมศึกษา
วันอังคารที่ 12 พฤศจิกายน 2562
อว. คาดหวัง : สร้างพลัง : ปลดล๊อคข้อจํากัดมหาวิทยาลัย....เพื่อปฏิรูปอุดมศึกษา
อว. คาดหวัง : สร้างพลัง : ปลดล๊อคข้อจํากัดมหาวิทยาลัย....เพื่อปฏิรูปอุดมศึกษา
8 พฤศจิกายน 2562 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ภารกิจด้านอุดมศึกษา) จัดการประชุมการรับทราบและรับฟังข้อเสนอแนะ "การปรับปรุงเกณฑ์มาตรฐานหลักสูตรระดับปริญญาตรีและบัณฑิตศึกษา ปี 2558 และ มคอ. เพื่อให้สอดคล้องกับการเรียนรู้ในยุคปัจจุบัน" ณ โรงแรมแอมบาสเดอร์ สุขุมวิท กรุงเทพฯ
ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมกล่าวในตอนหนึ่งของการเปิดการประชุมฯ ว่า มหาวิทยาลัยจําเป็นจะต้องเป็นตัวขับเคลื่อนหลักในการเปลี่ยนผ่านประเทศไทยไปสู่ศตวรรษที่ 21 โจทย์สําคัญของกระทรวงการอุดมศึกษาฯ คือ 1.การสร้างและพัฒนาทุนมนุษย์ ทําอย่างไรให้คนไทยไปสู่การ global smart citizen ตัวหลักสําคัญที่จะให้สิ่งนี้เป็นจริงขึ้นมาได้คือมหาวิทยาลัย 2.การสร้างองค์ความรู้ผ่านการวิจัย การวิจัยต่อจากนี้จะต้องเป็นการวิจัยเพื่อตอบโจทย์ประเทศ ตอบโจทย์ประชาชน ตอบโจทย์ภาคเอกชน แล้วในหลายๆภาคของการวิจัยจะต้องตอบโจทย์โลกเป็นสําคัญ และ 3.การสร้างนวัตกรรม ซึ่งจะต้องมีความหลากหลาย จะต้องเป็นนวัตกรรมทางสังคม นวัตกรรมชุมชน นวัตกรรมแก้จน ต้องเป็นนวัตกรรมที่คนส่วนใหญ่จะได้ประโยชน์ เราจะเดินหน้าไปด้วยกัน และจะไม่ทิ้งใครไว้ข้างหลัง
โจทย์เหล่านี้คือความคาดหวังที่ประเทศมีต่อมหาวิทยาลัย รัฐบาลมีต่อมหาวิทยาลัย เพราะฉะนั้นความคาดหวังนี้จะนํามาสู่การสร้างพลังให้เกิดขึ้นในมหาวิทยาลัย จากนี้ไปกระทรวงการอุดมศึกษาฯ จะไม่ใช่ higher education อีกต่อไป แต่จะเป็น lifelong education คือการเรียนรู้ตลอดชีวิต โจทย์ของมหาวิทยาลัยจะใหญ่ขึ้น มากขึ้น กว้างขึ้น มหาวิทยาลัยจะต้องช่วยดูแลคนส่วนใหญ่ของประเทศ ทั้งวัยแรงงาน กลุ่มผู้สูงวัย อีกทั้งกลุ่มบัณฑิตที่มหาวิทยาลัยผลิตออกมาก็จะต้องมีคุณภาพ นี่คือโอกาสของมหาวิทยาลัย
“สิ่งที่เกิดขึ้นคือมหาวิทยาลัยยังคงติดกับดัก และมีข้อจํากัดต่างๆมากมาย ถ้าเราคาดหวังให้มหาวิทยาลัยเป็นfloor font ในการเปลี่ยนแปลงประเทศ คาดหวังให้มหาวิทยาลัยในอนาคตมีลู่วิ่งของตัวเอง เพื่อไปตอบโจทย์ประเทศ เราจะต้องยกเครื่องมหาวิทยาลัยครั้งใหญ่ ต้องปลดล็อกเพื่อให้มหาวิทยาลัยสามารถทํางานให้กับประเทศ เพื่อให้มหาวิทยาลัยสร้างคน สร้างองค์ความรู้ และสร้างนวัตกรรม นําประเทศไทยไปสู่ไทยแลนด์ 4.0 อย่างสมบูรณ์ และเป็นพลังหลักในการขับเคลื่อนไทยแลนด์ 4.0 อย่างแท้จริง”รมว.อว.กล่าวในตอนท้าย
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สมคิดนำทัพเยือนโตเกียว-ไอจิ-มิเอะ ดึงผู้ผลิตชิ้นส่วนอากาศยาน และอาหารทางการแพทย์ลงทุนในอีอีซี
วันอังคารที่ 10 กรกฎาคม 2561
สมคิดนําทัพเยือนโตเกียว-ไอจิ-มิเอะ ดึงผู้ผลิตชิ้นส่วนอากาศยาน และอาหารทางการแพทย์ลงทุนในอีอีซี
บีโอไอเผย รองนายกฯ สมคิด จะนําคณะเยือนญี่ปุ่นระหว่างวันที่ 17-21 กรกฎาคม 2561 นี้  เตรียมจัดสัมมนาใหญ่ และพบผู้ผลิตชิ้นส่วนยานยนต์และอากาศยาน อาหารทางการแพทย์ เครื่องจักร และหุ่นยนต์-ระบบอัตโนมัติ ชวนลงทุนในพื้นที่อีอีซี
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน(บีโอไอ) เปิดเผยว่า ระหว่างวันที่ 17-21 กรกฎาคม 2561 นี้ นายสมคิด จาตุศรีพิทักษ์ รองนายกรัฐมนตรี จะนําคณะผู้บริหารจากหน่วยงานภาครัฐและภาคเอกชน เดินทางไปประเทศญี่ปุ่น เพื่อร่วมประชุมคณะกรรมาธิการร่วมระดับสูงไทย - ญี่ปุ่น (High Level Joint Commission - HLJC) ครั้งที่ 4 ณ ทําเนียบรัฐบาล กรุงโตเกียว
ในโอกาสนี้รองนายกรัฐมนตรี จะเข้าร่วมกิจกรรมชักจูงการลงทุน ณ จังหวัดไอจิ และจังหวัดมิเอะ ซึ่งตั้งอยู่ในภาคกลางของประเทศญี่ปุ่น และเป็นจังหวัดที่มีชื่อเสียงในด้านอุตสาหกรรมยานยนต์และชิ้นส่วน และอุปกรณ์ทางการแพทย์ โดยผู้ประกอบการขนาดกลางและขนาดย่อม หรือเอสเอ็มอี ของจังหวัดไอจิ และจังหวัดมิเอะ ได้แสดงความสนใจที่จะเข้ามาลงทุนในพื้นที่ระเบียงเศรษฐกิจพิเศษภาคตะวันออกหรือ อีอีซี
สําหรับบริษัทเป้าหมายที่รองนายกรัฐมนตรีจะพบหารือในพื้นที่ 2 จังหวัด ได้แก่ ผู้ผลิตชิ้นส่วน ยานยนต์และอากาศยาน ผู้ผลิตอาหารทางการแพทย์ ผู้ผลิตเครื่องจักร และผู้ผลิตหุ่นยนต์และระบบอัตโนมัติ เป็นต้น นอกจากนี้ยังจะเป็นประธานเปิดงานและกล่าวปาฐกถาพิเศษในงานสัมมนา “Thailand Taking off to New Heights” ที่จะจัดขึ้น ณ เมืองนาโกยา จังหวัดไอจิ โดยมี นายอุตตม สาวนายน รัฐมนตรีว่าการกระทรวงอุตสาหกรรม นายกอบศักดิ์ ภูตระกูล รัฐมนตรีประจําสํานักนายกรัฐมนตรี เลขาธิการบีโอไอ และ ดร.คณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก ร่วมให้ข้อมูลเกี่ยวกับนโยบายประเทศไทย 4.0 ศักยภาพของไทยในการเป็นแหล่งรองรับการลงทุน และความคืบหน้าการดําเนินโครงการต่างๆ ในอีอีซี ล่าสุดมีนักลงทุนในจังหวัดไอจิ และพื้นที่ใกล้เคียงสนใจเข้าร่วมงานสัมมนาแล้วกว่า 650 คน
นางสาวดวงใจ กล่าวว่า รองนายกรัฐมนตรียังจะเป็นสักขีพยานในพิธีลงนามบันทึกความเข้าใจ (เอ็มโอยู) ของบีโอไอกับจังหวัดมิเอะ เพื่อพัฒนาและส่งเสริมการลงทุนระหว่างกัน
“ทั้ง 2 จังหวัดที่คณะรองนายกรัฐมนตรีจะเดินทางไปเยือนครั้งนี้มีผู้ประกอบการที่มีศักยภาพ โดยเฉพาะอุตสาหกรรมที่เป็นเป้าหมายของไทย อาทิ จังหวัดไอจิ มีชื่อเสียงมากในเรื่องอุตสาหกรรมยานยนต์ ซึ่งนอกจากมีบริษัทใหญ่ระดับโลก เช่น บริษัทโตโยต้าแล้ว ยังมีบริษัทที่เกี่ยวข้องกับอุตสาหกรรมยานยนต์อีกจํานวนมาก ขณะที่จังหวัดมิเอะ มีความร่วมมือกับประเทศไทยมาแล้วในหลายด้าน และกําลังพัฒนาความร่วมมือด้านวิจัยและพัฒนาบุคลากรของไทย ดังนั้นกิจกรรม และการให้ข้อมูลของหน่วยงานต่างๆ ในครั้งนี้ จึงเป็นการเน้นย้ําความตั้งใจของรัฐบาลที่จะขยายความร่วมมือให้ครอบคลุมหน่วยงานระดับท้องถิ่นรายจังหวัดของญี่ปุ่น” นางสาวดวงใจ กล่าว
**********************************
รัฐบาลไทย-ข่าวทำเนียบรัฐบาล-บสย. ออก 2 มาตรการเยียวยา SMEs ที่ได้รับผลกระทบจากอุทกภัย
วันพฤหัสบดีที่ 26 กันยายน 2562
บสย. ออก 2 มาตรการเยียวยา SMEs ที่ได้รับผลกระทบจากอุทกภัย
บสย. ออก 2 มาตรการเยียวยา ช่วยเหลือผู้ประกอบการ SMEs ที่ได้รับผลกระทบจากอุทกภัย พักชําระค่าธรรมเนียมค้ําประกัน 6 เดือนสําหรับลูกค้าปัจจุบัน และพักชําระการผ่อนชําระหนี้ไม่เกิน 6 เดือนสําหรับลูกหนี้ บสย.
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้ออก 2 มาตรการในการให้ความช่วยเหลือผู้ประกอบการ SMEs ที่ได้รับผลกระทบจากภัยพิบัติพายุโซนร้อนโพดุล โดยมีพื้นที่ที่ได้รับผลกระทบรวม 32 จังหวัดจากรายงานของกรมป้องกันและบรรเทาสาธารณภัย (ปภ.)
ดังนั้น เพื่อให้ความช่วยเหลือเยียวยาผู้ประกอบการ SMEs บสย. จึงได้ออก 2 มาตรการเพื่อให้ความช่วยเหลือ ประกอบด้วย
1. มาตรการพักการชําระค่าธรรมเนียมการค้ําประกันสินเชื่อเป็นระยะเวลา 6 เดือน สําหรับลูกค้า SMEs ปัจจุบันของ บสย. ที่ได้รับผลกระทบจากภัยพิบัติ โดยเป็นลูกค้า SMEs ที่ครบกําหนดชําระค่าธรรมเนียมภายในวันที่ 31 มีนาคม 2563 ซึ่งสถาบันการเงินจะเป็นผู้ตรวจสอบความเสียหายและผลกระทบของลูกค้าเพื่อยืนยันเข้าร่วมมาตรการ
2. มาตรการให้ความช่วยเหลือลูกหนี้ของ บสย. โดยพักชําระการผ่อนชําระหนี้เป็นระยะเวลาไม่เกิน 6 เดือน โดยเป็นลูกหนี้ของ บสย. ที่ครบกําหนดชําระหนี้ภายในวันที่ 31 ตุลาคม 2562 ซึ่งลูกหนี้ บสย. สามารถยื่นคําขอผ่านสํานักงานใหญ่หรือสํานักงานเขตของ บสย. ทั้ง 10 แห่งเพื่อเข้าร่วมมาตรการ
ส่วนผู้ประกอบการ SMEs ที่ได้รับผลกระทบจากอุทกภัย และได้รับการอนุมัติสินเชื่อจากสถาบันการเงินเพื่อเสริมสภาพคล่อง รวมทั้งได้รับสินเชื่อตามมาตรการช่วยเหลือผู้ประกอบการ SMEs ของสถาบันการเงินต่าง ๆ ก็สามารถเข้าร่วมโครงการค้ําประกันสินเชื่อ PGS8 ซึ่งฟรีค่าธรรมเนียม 2 ปีแรกได้เช่นกัน
“ขณะนี้ บสย. เร่งสํารวจความเสียหายของผู้ประกอบการที่เป็นลูกค้า บสย. เพื่อสรุปและประเมินความเสียหายพร้อมให้ความช่วยเหลือทันที จึงได้ออก 2 มาตรการนี้ โดยเริ่มมีผลอย่างเป็นทางการทันที พร้อมลงพื้นที่เพื่อพบปะผู้ประกอบการ SMEs ปัจจุบัน บสย. มีลูกค้าในพื้นที่ 32 จังหวัดรวมกว่า 80,000 ราย คิดเป็นยอดค้ําประกันสินเชื่อกว่า 90,000 ล้านบาท บสย. ขอส่งกําลังใจให้ผู้ที่ได้รับผลกระทบจากอุทกภัยในครั้งนี้” ดร.รักษ์ กล่าว
อย่างไรก็ตาม ก่อนหน้านี้สํานักงานเขตภาคตะวันออกเฉียงเหนือตอนล่าง 1 บสย. ได้ลงพื้นที่มอบน้ําดื่มจํานวน 100 แพ็ค ให้กับผู้ประสบภัยจากพายุโพดุล ในเขต อ.คําเขื่อนแก้ว จ.ยโสธร ซึ่งเป็นพื้นที่ที่ได้รับผลกระทบน้ําท่วมสูง รวมถึงพื้นที่อื่น ๆ อีกด้วย
รัฐบาลไทย-ข่าวทำเนียบรัฐบาล-อนุทิน รับมอบหน้ากากอนามัยล้านชิ้นจากภาคเอกชน
วันพุธที่ 20 พฤษภาคม 2563
อนุทิน รับมอบหน้ากากอนามัยล้านชิ้นจากภาคเอกชน
รองนายกรัฐมนตรีและรัฐมนตรีว่าการกระทรวงสาธารณสุข ร่วมเปิดโรงงานผลิตหน้ากากอนามัย ที่จังหวัดระยองพร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง
รองนายกรัฐมนตรีและรัฐมนตรีว่าการกระทรวงสาธารณสุข ร่วมเปิดโรงงานผลิตหน้ากากอนามัย ที่จังหวัดระยองพร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง
บ่ายวันนี้ (20 พฤษภาคม 2563) ที่บริษัท เอสเอ็นซี ฟอร์เมอร์ จํากัด (มหาชน) จังหวัดระยอง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมเปิดโรงงานผลิตหน้ากากอนามัย ซึ่งเป็นความร่วมมือของคณะทํางานพัฒนาบุคลากรและการศึกษาเขตพัฒนาพิเศษภาคตะวันออก EEC HDC มหาวิทยาลัยเทคโนโลยีราชมงคลภาคตะวันออก และบริษัท เอสเอ็นซี ฟอร์เมอร์ จํากัด (มหาชน) จัดตั้งโรงงานผลิตหน้ากากอนามัยเพื่อการกุศล และสนับสนุนการทํางานของบุคลากรทางการแพทย์และสาธารณสุข รับมือสถานการณ์โรคติดเชื้อไวรัสโคโรนา 2019 พร้อมรับมอบหน้ากากอนามัย 1 ล้านชิ้นให้รัฐบาลแจกจ่ายให้กลุ่มเปราะบางและกลุ่มเสี่ยง
นายอนุทินกล่าวว่า ในนามรัฐบาลไทย ขอขอบคุณภาคเอกชนที่มีจิตกุศล ช่วยผลิตหน้ากากอนามัยเพื่อบริจาคและแบ่งปันให้กลุ่มเปราะบางและกลุ่มเสี่ยง ผ่าน “มูลนิธิบูรณะชนบทประเทศไทยในพระบรมราชูปถัมภ์” (โครงการเทใจ) และองค์การเภสัชกรรม เช่น คนไร้บ้าน นักโทษรายใหม่ ผู้ต้องขังตั้งครรภ์ ผู้ต้องขังเด็ก ผู้ต้องขังที่พิการหรือผู้สูงอายุ คนในชุมชนแออัด คนเก็บขยะ คนงานต่างด้าวตามชายแดน คนดูแลผู้ป่วยติดเตียง และกลุ่มเจ้าหน้าที่ของรัฐที่ให้บริการดูแลประชาชน รวมถึงประชาชนทั่วไป นับเป็นการช่วยเหลือแบ่งเบาภาระของรัฐบาล โดยได้รับความร่วมมือจากบริษัทไปรษณีย์ไทยจัดส่งให้กับภาคีเครือข่ายที่ทํางานกับกลุ่มเปราะบางและกลุ่มเสี่ยง เป็นการกระตุ้นให้ประชาชนเหล่านี้ มีความตื่นตัวและเข้าถึงหน้ากากอนามัย ลดความเสี่ยงในการติดเชื้อ ช่วยลดความรุนแรงการระบาดระลอกต่อไป
ทั้งนี้ หน้ากากอนามัยผลิตโดยโรงงานอินฟินิตี้ พาร์ท จํากัด ซึ่งเป็นบริษัทในเครือบริษัทเอสเอ็นซี ฟอร์เมอร์ จํากัด (มหาชน) มีกําลังการผลิตขั้นต่ําวันละ 57,600 ชิ้น หรือ 1,497,600 ชิ้นต่อเดือน (26 วันทํางาน)
********************************* 20 พฤษภาคม 2563
รัฐบาลไทย-ข่าวทำเนียบรัฐบาล-​สธ.ลงพื้นที่เรือนจำ ดูแลรักษา และป้องกันการแพร่ของโรคหิด
วันอาทิตย์ที่ 27 สิงหาคม 2560
​สธ.ลงพื้นที่เรือนจํา ดูแลรักษา และป้องกันการแพร่ของโรคหิด
กระทรวงสาธารณสุข เตรียมส่งทีมแพทย์ ลงพื้นที่เรือนจําเกาะสมุย จังหวัดสุราษฎร์ธานี เฝ้าระวังดูแลรักษา ป้องกัน การแพร่ระบาดของผู้ต้องขังที่ติดโรคหิด
นายแพทย์เกียรติภูมิ วงศ์รจิตรองปลัดกระทรวงสาธารณสุขและโฆษกกระทรวงสาธารณสุขให้สัมภาษณ์ว่า หลังจากได้รับทราบว่ามีผู้ต้องขังชายมีอาการคันบริเวณผิวหนัง มีตุ่มผื่นทั่วบริเวณร่างกายจํานวนหนึ่ง จึงได้สั่งให้นายแพทย์สาธารณสุขจังหวัดสุราษฎร์ธานี และ ผอ.รพ.เกาะสมุย จัดทีมแพทย์เข้าตรวจและค้นหาผู้ป่วย เพื่อยับยั้งการแพร่ระบาดของโรคหิด ซึ่งที่ผ่านมาทางเรือนจําฯ ได้มีการส่งตัวผู้ต้องขังมารักษากับแพทย์ รพ.เกาะสมุย มาโดยตลอด แต่ยังพบว่ามีการแพร่ระบาดอยู่เป็นระยะๆ ซึ่งรพ.เกาะสมุยได้หารือกับผู้บัญชาการเรือนจําฯแล้ว โดยจะส่งแพทย์และทีมสหวิชาชีพจํานวน 10 คน พร้อมยาทารักษาโรคหิด (Benzyl benzoate)จํานวนประมาณ 200 ขวด เข้าตรวจรักษาในวันอังคารที่ 29 สิงหาคม 2560 และจะติดตามการแพร่ระบาดของโรคหิดในเรือนจําเดือนละ 1 ครั้ง
นพ.เกียรติภูมิกล่าวต่อว่า โรคหิดเกิดจากตัวหิดหรือScabies miteเป็นปรสิต จะขุดรูวางไข่และอาศัยอยู่บนบริเวณผิวหนัง รูขุมขนของมนุษย์ ซึ่งรูดังกล่าวจะทําให้เกิดตุ่มแดงบริเวณผิวหนัง และมีอาการคันทั่วบริเวณร่างกาย อาจมีแผลผุผอง และมีน้ําเหลืองไหลในบางราย ติดต่อกันได้โดยการสัมผัสหรือใช้ของร่วมกัน โรคดังกล่าวไม่น่ากลัวอย่างที่คิด สามารถรักษาให้หายขาดได้ภายใน 1–2 สัปดาห์ โดยการพบแพทย์เพื่อเข้ารับยารักษาโรคหิดโดยเฉพาะ รวมถึงการดูรักษาความสะอาดของร่างกายอย่างสม่ําเสมอ
**************************************** 27 สิงหาคม 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 กรกฎาคม 2563
วันจันทร์ที่ 6 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้ที่เดินทางกลับจากประเทศคูเวตและเข้ารับการเฝ้าระวังกักตัวในสถานที่รัฐจัดให้ (ทุกรายได้รับการตรวจ พบเชื้อแต่ไม่มีอาการ) มีผู้ป่วยกลับบ้านได้ 1 ราย ทําให้มีผู้ป่วยกลับบ้านสะสม 3,072 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 65 ราย หรือร้อยละ 2.03 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,195 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์การติดเชื้อในประเทศไทยขณะนี้ ผู้ติดเชื้อรายใหม่ยังคงเป็นคนไทยที่เดินทางกลับจากต่างประเทศ และไม่พบผู้ติดเชื้อภายในประเทศต่อเนื่องมา 42 วันแล้ว การที่ประเทศไทยไม่มีรายงานผู้ติดเชื้อรายใหม่ในประเทศ มาจากความร่วมมือของคนไทยทุกคนร่วมมือกันในการป้องกันตัวเอง ทั้งการสวมหน้ากากอนามัย/หน้ากากผ้า เว้นระยะห่าง ล้างมือบ่อยๆ อย่างไรก็ตามการที่ไม่พบผู้ติดเชื้อรายใหม่ในประเทศ ไม่ได้หมายความว่าประเทศไทยปราศจากเชื้อ ยังคงมีเชื้อโรคและอาจเกิดการระบาดเป็นกลุ่มก้อนได้ หากคนไทย ประมาท การ์ดตก อาจเกิดการระบาดซ้ําเช่นเดียวกับบทเรียนในหลายประเทศ ที่พบการระบาดเป็นกลุ่มก้อนจากสถานที่ที่มีคนรวมอยู่จํานวนมาก เช่น ตลาด สถานบันเทิง ดังนั้นในช่วงวันหยุดยาว เทศกาลวันอาสาฬหบูชา และเข้าพรรษา มีประชาชนจํานวนมากได้เดินทางออกต่างจังหวัดเพื่อกลับภูมิลําเนา ทําบุญ ท่องเที่ยว ส่งผลให้สถานที่ท่องเที่ยวต่างๆ มีการรวมตัวของคนจํานวนมาก เกิดความแออัด นับเป็นพื้นที่ที่มีความเสี่ยงอาจเกิดการแพร่กระจายของเชื้อโควิด 19 และโรคระบบทางเดินหายใจอื่นๆ ได้ ขอให้ทุกคนคงมาตรการป้องกันตัวเอง การใส่หน้ากากอนามัย/หน้ากากผ้าทุกครั้งที่ออกจากบ้านและตลอดเวลาที่เข้าไปใช้บริการในสถานที่ต่างๆ เพื่อช่วยป้องกันการรับเชื้อได้ ร่วมกับการเว้นระยะห่าง การล้างมือบ่อยๆ เลี่ยงการนํามือไปจับพื้นผิวที่มีผู้สัมผัสบ่อย เช่น ราวบันได โต๊ะ ปุ่มกดลิฟต์ งดการนํามือมาสัมผัสใบหน้า ตา จมูก ปาก และลงทะเบียน เข้า-ออก พร้อมประเมินกิจการ/สถานที่ ที่เข้าใช้บริการในแพลตฟอร์ม และแอปพลิเคชัน “ไทยชนะ” ทุกครั้ง เพื่อประโยชน์หากมีผู้ติดเชื้อ กรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป และที่สําคัญคือเมื่อป่วยต้องอยู่บ้านพักรักษาตัวไม่ไปในสถานที่ต่างๆ เพื่อป้องกันการแพร่เชื้อสู่ผู้อื่น
รัฐบาลไทย-ข่าวทำเนียบรัฐบาล-นางคนึงนิจ ผู้ตรวจราชการกระทรวงดิจิทัลฯ ร่วมพิธีมอบเกียรติบัตรแก่ผู้สนับสนุนการจัดนิทรรศการ องค์ความรู้เกี่ยวกับการเสด็จพระราชดำเนินเลียบพระนคร โดยขบวนพยุหยาตรา
วันพฤหัสบดีที่ 12 ธันวาคม 2562
นางคนึงนิจ ผู้ตรวจราชการกระทรวงดิจิทัลฯ ร่วมพิธีมอบเกียรติบัตรแก่ผู้สนับสนุนการจัดนิทรรศการ องค์ความรู้เกี่ยวกับการเสด็จพระราชดําเนินเลียบพระนคร โดยขบวนพยุหยาตรา
นางคนึงนิจ ผู้ตรวจราชการกระทรวงดิจิทัลฯ ร่วมพิธีมอบเกียรติบัตรแก่ผู้สนับสนุนการจัดนิทรรศการ องค์ความรู้เกี่ยวกับการเสด็จพระราชดําเนินเลียบพระนคร โดยขบวนพยุหยาตรา
วานนี้ (วันที่ 11 ธันวาคม 2562) นางคนึงนิจ คชศิลา หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม เป็นผู้แทนของกระทรวงดิจิทัลฯ เข้าร่วมพิธีมอบเกียรติบัตรแก่ผู้สนับสนุนการจัดนิทรรศการองค์ความรู้เกี่ยวกับการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการมอบเกียรติบัตรฯ ให้แก่ผู้เข้าร่วมงานดังกล่าว ณ ศูนย์ประชุมกระทรวงวัฒนธรรม เขตห้วยขวาง กรุงเทพฯ
*******************
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ จัดเจ้าหน้าที่ Airport Help ร่วมกับเจ้าหน้าที่ Airport Service เพื่ออำนวยความสะดวกผู้โดยสารในการให้คำแนะนำการใช้งาน AOT Airports Application (COVID-19)  [กระทรวงคมนาคม]
วันอาทิตย์ที่ 15 มีนาคม 2563
ท่าอากาศยานสุวรรณภูมิ จัดเจ้าหน้าที่ Airport Help ร่วมกับเจ้าหน้าที่ Airport Service เพื่ออํานวยความสะดวกผู้โดยสารในการให้คําแนะนําการใช้งาน AOT Airports Application (COVID-19)  [กระทรวงคมนาคม]
ท่าอากาศยานสุวรรณภูมิ (ทสภ.) จัด เจ้าหน้าที่ Airport Help ร่วมกับเจ้าหน้าที่ Airport Service เพื่ออํานวยความสะดวกผู้โดยสารในการให้คําแนะนําการใช้งาน AOT Airports Application (COVID-19) บริเวณหน้าช่องตรวจหนังสือเดินทางขาเข้า
ท่าอากาศยานสุวรรณภูมิ (ทสภ.) จัด เจ้าหน้าที่ Airport Help ร่วมกับเจ้าหน้าที่ Airport Service เพื่ออํานวยความสะดวกผู้โดยสารในการให้คําแนะนําการใช้งาน AOT Airports Application (COVID-19) บริเวณหน้าช่องตรวจหนังสือเดินทางขาเข้า
โดยแนะนําและให้รายละเอียดคําอธิบายการใช้งานของ AOT Airports Application ที่แนะนําผู้โดยสาร มีรายละเอียดดังนี้
1) ผู้โดยสารที่เดินทางเข้าประเทศไทย ต้องโหลด AOT Airports Application
2) พร้อมแสกนบอร์ดดิ้งลงใน Application
3) สําหรับผู้โดยสารที่เดินทางมาจากประเทศกลุ่มเสี่ยงตามประกาศ ของ ทอท. (จีน รวม ฮ่องกงและมาเก๊า, เกาหลีใต้, อิตาลี และอิหร่าน) ต้องกรอกแบบฟอร์ม ต. 8
จากเหตุการณ์โรค COVID-19 ครั้งนี้ ทสภ. ขอความกรุณาผู้โดยสารให้ความร่วมมือดาวน์โหลด AOT Airports Application เพื่อควบคุมสถานการณ์และป้องกันการแพร่กระจายของเชื้อไวรัส COVID-19 ต่อไป
รัฐบาลไทย-ข่าวทำเนียบรัฐบาล-นายกรัฐมนตรีวางศิลาฤกษ์หอประชุมกองทัพบก (แห่งใหม่) ใช้รองรับภารกิจต่าง ๆ ของกองทัพบก และเป็นอาคารต้นแบบลดการใช้พลังงานเป็นมิตรกับสิ่งแวดล้อม
วันศุกร์ที่ 21 ธันวาคม 2561
นายกรัฐมนตรีวางศิลาฤกษ์หอประชุมกองทัพบก (แห่งใหม่) ใช้รองรับภารกิจต่าง ๆ ของกองทัพบก และเป็นอาคารต้นแบบลดการใช้พลังงานเป็นมิตรกับสิ่งแวดล้อม
นายกรัฐมนตรีวางศิลาฤกษ์หอประชุมกองทัพบก (แห่งใหม่) ใช้รองรับภารกิจต่าง ๆ ของกองทัพบก และเป็นอาคารต้นแบบลดการใช้พลังงานเป็นมิตรกับสิ่งแวดล้อม
วันนี้ (21 ธันวาคม 2561) เวลา 09.00 น. ณ บริเวณถนนประดิษฐ์มนูธรรม แขวงพลับพลา เขตวังทองหลาง กรุงเทพฯ พลเอก ประยุทธ์ จันทร์โอชา นายกรัฐมนตรีเป็นประธานในพิธีวางศิลาฤกษ์หอประชุมกองทัพบก (แห่งใหม่) เพื่อความเป็นสิริมงคล โดยมี พลเอก อภิรัชต์ คงสมพงษ์ ผู้บัญชาการทหารบก (ผบ.ทบ.) และนายทหารชั้นผู้ใหญ่ของกองทัพบกให้การต้อนรับ
สําหรับหอประชุมกองทัพบก (แห่งใหม่) เป็นอาคารที่สร้างขึ้นเพื่อตอบสนองต่อภารกิจต่าง ๆ ของกองทัพบกได้อย่างหลากหลาย เช่น การรองรับการจัดประชุม การจัดแสดงนิทรรศการและจัดงานพิธีสําคัญต่าง ๆ ตลอดจนรัฐพิธีทั้งจากภายในกองทัพบก และจากส่วนราชการภายนอก โดยสามารถรองรับผู้ใช้งานเป็นจํานวนมากได้ในเวลาพร้อมกัน และที่สําคัญอาคารหอประชุมกองทัพบก (แห่งใหม่) ยังเป็นอาคารต้นแบบที่ลดการใช้พลังงานและเป็นมิตรกับสิ่งแวดล้อม มีความเหมาะสม ทันสมัย สง่างาม และความความเป็นสัญลักษณ์ของกองทัพบกตลอดไป
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สคร. จัดงานรัฐวิสาหกิจดีเด่น “ศาสตร์พระราชา พัฒนา ประชารัฐวิสาหกิจไทย”
วันพฤหัสบดีที่ 17 สิงหาคม 2560
สคร. จัดงานรัฐวิสาหกิจดีเด่น “ศาสตร์พระราชา พัฒนา ประชารัฐวิสาหกิจไทย”
สคร. จัดงานมอบรางวัลรัฐวิสาหกิจดีเด่น (SOE Award) ประจําปี 2560 ภายใต้แนวคิด “ศาสตร์พระราชา พัฒนา ประชารัฐวิสาหกิจไทย”
สํานักงานคณะกรรมการนโยบายรัฐวิสาหกิจ หรือ สคร. จัดงานมอบรางวัลรัฐวิสาหกิจดีเด่น (SOE Award) ประจําปี 2560 ภายใต้แนวคิด “ศาสตร์พระราชา พัฒนา ประชารัฐวิสาหกิจไทย” เพื่อเป็นการรําลึกถึงพระมหากรุณาธิคุณ และน้อมนํา “ศาสตร์พระราชา” ในพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร ที่ได้ทรงพระราชทานให้แก่ปวงชนชาวไทย รวมถึงรัฐวิสาหกิจ เพื่อใช้เป็นแนวทางในการพัฒนาในด้านต่าง ๆ อย่างสมดุล และมีเหตุมีผล ให้เกิดความเข้มแข็งจากภายใน เพื่อเป็นภูมิคุ้มกันในการรับมือกับความเปลี่ยนแปลงจากภายนอก พร้อมทั้งเพิ่มขีดความสามารถของประชารัฐวิสาหกิจไทยในการพัฒนาประเทศให้เจริญเติบโตก้าวหน้าอย่างมั่นคง มั่งคั่ง และยั่งยืน โดยงานดังกล่าวจะจัดขึ้นในวันศุกร์ที่ 18 สิงหาคม 2560 ณ โรงแรมเซ็นทาราแกรนด์และบางกอก คอนเวนชันเซ็นเตอร์ เซ็นทรัลเวิลด์ ซึ่งได้รับเกียรติจากนายกรัฐมนตรี เป็นประธานมอบรางวัลในงาน
นายเอกนิติ นิติทัณฑ์ประภาศ ผู้อํานวยการ สคร. กล่าวว่า การจัดงานดังกล่าวมีขึ้นเป็นประจําทุกปี นับตั้งแต่ปี 2548 เป็นต้นมา เพื่อเผยแพร่และประกาศผลงานที่โดดเด่นของรัฐวิสาหกิจให้สาธารณชนได้รับรู้ โดย SOE Award จะเป็นการสร้างกระบวนการและช่องทางให้สังคมมีส่วนร่วมในการติดตามการดําเนินงานของรัฐวิสาหกิจ ตลอดจนเป็นการสร้างความภูมิใจและเป็นขวัญกําลังใจให้กับรัฐวิสาหกิจในการปฏิบัติงานตามนโยบายและแผนงานอย่างเข้มแข็ง ซึ่งกระทรวงการคลังในฐานะที่เป็นตัวแทนผู้ถือหุ้น ได้เล็งเห็นถึงความสําคัญในเรื่องดังกล่าว จึงได้มอบหมายให้ สคร. ดําเนินการจัดงานมอบรางวัลรัฐวิสาหกิจดีเด่นอย่างต่อเนื่อง สําหรับการจัดงานมอบรางวัลรัฐวิสาหกิจดีเด่นหรือ SOE Award ประจําปี 2560 ภายใต้แนวคิด “ศาสตร์พระราชา พัฒนา ประชารัฐวิสาหกิจไทย” เป็นการสานต่อความร่วมมือระหว่างรัฐวิสาหกิจในการใช้จุดแข็งของแต่ละหน่วยงาน โดยน้อมนํา “ศาสตร์พระราชา” มาเป็นหลักการสําหรับดําเนินกิจกรรมร่วมกัน อันจะก่อให้เกิดประโยชน์ขึ้นกับประชาชนและชุมชนอย่างยั่งยืน ที่เรียกว่า “ประชารัฐวิสาหกิจ”
ซึ่งรัฐวิสาหกิจที่เป็นผู้ริเริ่มโครงการสามารถส่งโครงการที่มีลักษณะเช่นนี้เข้าประกวดได้ เพื่อเป็นการผลักดัน ส่งเสริม และให้กําลังใจรัฐวิสาหกิจในการดําเนินกิจกรรมร่วมกันในปีต่อ ๆ ไป ตามนโยบายของรัฐบาล
สําหรับรางวัลทั้ง 9 ประเภท ประกอบด้วย (1) รางวัลคณะกรรมการรัฐวิสาหกิจดีเด่น (2) รางวัลการบริหารจัดการองค์กรดีเด่น (3) รางวัลการพัฒนาองค์กรดีเด่น ซึ่งแบ่งเป็น 3 ประเภทรางวัล ได้แก่ รางวัลการพัฒนาองค์กรดีเด่นในภาพรวม รางวัลการพัฒนาองค์กรดีเด่นด้านการบริหารจัดการสารสนเทศ และรางวัลการพัฒนาองค์กรดีเด่นด้านการบริหารทรัพยากรบุคคล (4) รางวัลผู้นําองค์กรดีเด่น (5) รางวัลการเปิดเผยข้อมูลและความโปร่งใสดีเด่น (6) รางวัลรัฐวิสาหกิจยอดเยี่ยมประจําปี 2560 (7) รางวัลการดําเนินงานเพื่อสังคมและสิ่งแวดล้อมดีเด่น (8) รางวัลนวัตกรรมดีเด่น และ (9) รางวัลประชารัฐวิสาหกิจดีเด่น